Koprivničko-križevačka županija

Ulica A. Nemčića 5, Koprivnica

OIB:06872053793

(u daljem tekstu: Davatelj)

Zastupana po županu Darku Korenu

i

Naziv udruge:

Adresa:

OIB:

(u daljem tekstu: Korisnik)

Zastupana po:

sklapaju u Koprivnici, dana \_\_\_\_\_\_\_\_\_\_\_\_\_\_\_\_\_ 2018. godine

**UGOVOR**

**o korištenju financijskih sredstava Proračuna Koprivničko-križevačke županije za 2018. godinu za program/projekt:** naziv programa/projekta

Članak 1.

Ugovorom o korištenju financijskih sredstava Proračuna Koprivničko-križevačke županije za 2018. godinu za program/projekt: *naziv programa/projekta* (u daljem tekstu: Ugovor), u iznosu od \_\_\_\_\_ kuna (*opisno iznos*), odobrenih Zaključkom o rasporedu sredstava Proračuna Koprivničko-križevačke županije za 2018. godinu, KLASA: \_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ reguliraju se prava i obaveze Davatelja i Korisnika sredstava.

Razdoblje provedbe projekta je do 31. 12. 2018.

Članak 2.

Sredstva iz članka 1. mogu se koristiti isključivo za provedbu programa/projekta sukladno uvjetima Poziva i prema obrascu Opis programa/projekta i obrascu Proračun programa/projekta.

Članak 3.

Sredstva iz članka 1. isplatit će se na žiroračun Korisnika IBAN \_\_\_\_\_\_\_\_\_\_\_\_\_\_\_\_, temeljem (računa) dokumentacije iz članka 4. ovog Ugovora po realizaciji/nastanku stvarnog troška.

Članak 4.

Radi kontrole namjenskog korištenja sredstava Korisnik se obvezuje da će Davatelju dostaviti Izvještaj o provedbi programa/projekta koji treba sadržavati:

1. Opisni izvještaj (dostavlja se u pisanom obliku poštom, ili osobno),
2. Financijski izvještaj (dostavlja se u pisanom obliku poštom, ili osobno) uz detaljno dokumentiranje svih troškova i priloge:
   * za bezgotovinska plaćanja: preslike računa (R1 ili R2) koji glase na Korisnika te pripadajuće bankovne izvode
   * za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća
   * ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni plaća, poreza, doprinosa, honorara) i sl.
   * priloge vezane uz provedbu programa/projekta dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)

Izvještaji o provedbi programa/projekta Korisnik podnosi u roku od 30 dana po završetku programa/projekta,a najkasnije do 31.12.2018. godine. Izvještaji se podnose na propisanim obrascima Davatelja, te se odnose na program/projekt kao cjelinu, bez obzira koji dio financira Davatelj.

Članak 5.

Davatelj pridržava pravo kontinuiranog praćenja i vrednovanja izvršenja programa/projekta korisnika iz članka 1. Ugovora, te preispitivanje financija i troškova u bilo koje vrijeme trajanja programa/projekta te u razdoblju od 1 godinu nakon njegova završetka.

Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

Članak 6.

Korisnik ovlašćuje Davatelja da radi nadzora namjenskog korištenja sredstava iz članka 1. Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva dobivena od Davatelja za financiranje programa/projekta.

Članak 7.

Korisnik se obvezuje pravodobno obavijestiti davatelja o manjim i većim izmjenama ugovora.

Manje izmjene ugovora su:

* Izmjene proračuna između proračunskih stavki manje od 15%
* Zamjena člana projektnog tima
* Promjena bankovnog računa Korisnika
* Promjena adrese ili drugih kontakata Korisnika
* Male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti)

Za manje izmjene ne sklapa se dodatak Ugovoru.

Veće izmjene ugovora su:

* Izmjene proračuna između proračunskih poglavlja veće od 15%
* Dodatak novih aktivnosti u program ili projekt
* Promjena programskih ili projektnih aktivnosti koja značajno utječe na opseg i ciljeve

Za veće izmjene ugovora sklapa se dodatak Ugovoru. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje o sklapanju dodatka Ugovoru.

Članak 8.

Izmjene ugovornih obveza Korisnik može zatražiti najmanje 30 dana prije nego što bi radnja zbog koje se predlaže izmjena trebala biti provedena. Svaka izmjena ugovornih obveza treba biti zatražena i odobrena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Korisnik ne može zatražiti izmjene u provedbi programa/projekta ili prenamjenu pojedinih stavki proračuna nakon razdoblja provedbe iz članka 1.

Davatelj ima pravo ne odobriti prenamjenu dijela sredstava ako se time bitno mijenja sadržaj i priroda programa/projekta ili ako zahtjev nije utemeljen na objektivnim razlozima za prenamjenu. Odluku o odobrenju ili neodobrenju izmjena Davatelj mora donijeti u roku od 20 radnih dana od dostave obavijesti od strane korisnika.

Članak 9.

Ako Davatelj utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog Ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 4. ili ako Davatelju ne omogući nadzor nad namjenskim korištenjem sredstava iz članka 5. i 6, daljnja isplata se obustavlja. Korisnik je dužan vratiti primljena, a nenamjenski utrošena ili neutrošena sredstva u roku od 30 dana od dana primitka pisane obavijesti Davatelja o potrebi vraćanja zaprimljenih sredstava.

Članak 10.

Ako Davatelj utvrdi da Korisnik nije postupio u skladu s člankom 9. ovog Ugovora, uskratit će pravo na dodjelu financijskih sredstava programima/projektima Korisnika u sljedećih pet godina.

Članak 11.

Korisnik se obvezuje na svim tiskanim, video i drugim materijalima vezanim uz program/ projekt istaknuti naziv Davatelja kao institucije koja financira program/projekt koji je predmet Ugovora.

Članak 12.

Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.

Članak 13.

Korisnik financiranja će poduzimati sve potrebne mjere u svrhu izbjegavanja sukoba interesa pri korištenju odobrenih financijskih sredstava. Svaki sukob interesa Davatelj zasebno procjenjuje. U slučaju utvrđenog postojanja sukoba interesa u provedbi ugovora, Davatelj će od Korisnika zatražiti da bez odgode, a najkasnije u roku od 30 dana, poduzme radnje za otklanjanje sukoba interesa.

Članak 14.

Potpisivanjem ovog Ugovora Korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u promidžbi političkih stranaka niti prikupljati financijska sredstva za financiranje političkih stranaka za sve vrijeme trajanja ovog Ugovora.

Članak 15.

U slučaju da se spor u provedbi ovog Ugovora između Davatelja i Korisnika ne može riješiti sporazumno, niti putem postupka mirenja, spor rješava stvarno nadležan sud.

Članak 16.

Obrazac Opis programa/projekta i obrazac Proračun programa/projekta koje je Korisnik dostavio prijavljujući se na poziv, sastavni su dio ovog Ugovora te čine njegove Priloge 1 i 2.

Članak 17.

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Davatelj.

Članak 18.

Ugovor stupa na snagu s danom kad ga potpiše posljednja ugovorna strana.

KLASA:

URBROJ:

ZA KORISNIKA ZA DAVATELJA

ŽUPAN

Darko Koren, ing.građ